Για Πάντα; (ταινία)

Το ***Για Πάντα;*** (πρωτότυπος τίτλος: **Eternity**) είναι Αμερικανική ρομαντική κομεντί φαντασίας του 2025 σε σκηνοθεσία του Ντέιβιντ Φρέιν, ο οποίος έγραψε και το σενάριο σε συνεργασία με τον Πατ Κουνάνε. Στην ταινία πρωταγωνιστεί η Ελίζαμπεθ Όλσεν ως μία γυναίκα που αναγκάζεται να διαλέξει με ποιόν θα περάσει την αιωνιότητα στην μετά θάνατον ζωή: τον δεύτερο σύζυγο της με τον οποίο έζησε 65 χρόνια, τον οποίο υποδύεται ο Μάιλς Τέλερ, ή τον πρώτο της σύζυγο που πέθανε νέος, τον οποίο υποδύεται ο Κάλουμ Τέρνερ. Οι Ντα 'Βάιν Τζόι Ράντολφ, Τζον Έρλι και Όλγκα Μερεντίζ εμφανίζονται σε δευτερεύοντες ρόλους.

Το *Για Πάντα;* έκανε πρεμιέρα στο Διεθνές Φεστιβάλ Κινηματογράφου του Τορόντο του 2025 στις 7 Σεπτεμβρίου 2025 και κυκλοφόρησε στις Ηνωμένες Πολιτείες από την A24 στις 26 Νοεμβρίου 2025. Η ταινία έλαβε θετικά σχόλια από τους κριτικούς.

## Πλοκή
Ο Λάρι και η Τζόαν, ένα ζευγάρι ηλικιωμένων που είναι παντρεμένοι για 65 χρόνια, πηγαίνουν σε είναι οικογενειακό πάρτι αποκάλυψης φύλου. Η Τζόαν έχει καρκίνο τελικού σταδίου, κάτι που το ζευγάρι κρατάει μυστικό. Στο πάρτι, δείχνουν στον Λάρι μια φωτογραφία του Λουκ, του πρώτου συζύγου της Τζόαν, ο οποίος πέθανε στον Πόλεμο της Κορέας. Ο Λάρι ξαφνικά πνίγεται ενώ τρώει ένα πρέτζελ και πεθαίνει, παρόλο που η Τζόαν του υπενθύμιζε συχνά να καταπίνει αργά όταν τρώει πρέτζελς.

Ο Λάρι ξυπνάει σε ένα τρένο ως νεαρός άνδρας, συνειδητοποιώντας σύντομα ότι βρίσκεται στην μεταθανάτια ζωή. Εκεί, γνωρίζει την Άννα, στην οποία έχει ανατεθεί να είναι η Μεταθανάτια Σύμβουλος (ΜΣ) του, που πληροφορεί τον Λάρι ότι πρέπει να αποφασίσει που θέλει να περάσει την Αιωνιότητα. Η Άννα τον ενημερώνει ότι κάθε Αιωνιότητα έχει ένα μοναδικό θέμα, αλλά όλες οι αποφάσεις είναι αμετάκλητες και όποιος προσπαθήσει να δραπετεύσει θα καταλήξει εξόριστος στο Κενό, ένα μέρος αιώνιου σκότους. Ο Λάρι αποφασίζει να περιμένει την άφιξη της Τζόαν σε ένα μέρος που ονομάζεσαι Διασταύρωση.

Σύντομα, η Τζόαν υποκύπτει στον καρκίνο της και φτάνει στην Διασταύρωσει ως νεαρή γυναίκα. Επανενώνεται με τον Λάρι, αφού αυτός την βλέπει να έρχεται στην Διασταύρωση όσο αυτός αναχωρεί για την Αιωνιότητα που διάλεξε. Ο ΜΣ της Τζόαν, ο Ράιαν, φτάνει επίσης με τον Λουκ, ο οποίος αποκαλύπτει ότι την περίμενε στην Διασταύρωση για 67 χρόνια. Όταν της ζητούν να αποφασίσει με ποιόν θα περάσει την Αιωνιότητα, η Τζόαν πελαγωμένη συμβουλεύεται την, πρόσφατα πεθαμένη, φίλη της, Κάρεν, ενώ ο Λάρι στρέφεται στην Άννα για βοήθεια.

Λόγω της ειδικής περίπτωσης της, η Τζόαν παίρνει άδεια να δοκιμάσει δύο Αιωνιότητες—μία με τον Λάρι και μία με τον Λουκ—πριν πάρει την τελική της απόφαση. Πηγαίνει σε μία Αιωνιότητα εμπνευσμένη από άγρια τοπία με βουνά με τον Λουκ, όπου επισκέπτονται τα Αρχεία, ένα κτίριο σε κάθε Αιωνιότητα το οποίο δείχνει στιγμές από την ζωή ενός ατόμου. Ο Λουκ και η Τζόαν βλέπουν την ιστορία της αγάπης τους, αλλά ο Λουκ ενοχλείται ότι βλέπει ότι ο Λάρι έκανε πρόταση γάμου στην Τζόαν στην προκυμαία όπου αποχαιρέτησε την Τζόαν πριν φύγει για τον πόλεμο. Η Τζόαν, στη συνέχεια, επισκέπτεται μία Αιωνιότητα εμπνευσμένη από μία παραλία με τον Λάρι, ο οποίος αρνείται να μπει στα Αρχεία για να επισκεφτεί ξανά στην κοινή τους ζωή.

Παρόλου που περνάει καλά και με του δύο συζύγους της, η Τζόαν δυσκολεύεται να πάρει την απόφαση της. Ο Λουκ της δείχνει ένα γράμμα που είχει γράψει ο Λάρι πριν τον θάνατο της όπου είχε διαλέξει μία Αιωνιότητα και θα την περίμενε εκεί, πράγμα με το οποία αυτή συγκρίνει αρνητικά σε σχέση με το γεγονός ότι ο Λουκ την περίμενε αφοσιωμένος για 67 στην Διασταύρωση. Συζητάει σχετικά με την απόφαση της με την Κάρεν, ενώ επισκέπτονται ενημερωτικά περίπτερα σχετικά με διαφορετικές Αιωνιότητες, ενώ ταυτόχρονα ο Λουκ και ο Λάρι έρχονται πιο κοντά. Ο Λουκ πληροφορεί τον Λάρι ότι οι ψυχές επιστρέφουν στην σωματική ηλικία όπου ήταν πιο χαρούμενοι, ο Λουκ όταν συζητούσε με την Τζόαν να κάνουν οικογένεια και ο Λάρι όταν η Τζόαν ήταν έγκυος στο δεύτερο παιδί τους.

Ανίκανη να αποφασίσει, η Τζόαν επιλέγει να περάσει την Αιωνιότητα με την Κάρεν. Ωστόσο, ο Λάρι συνειδητοποιεί ότι τα μαλλιά της Τζόαν είναι μακριά και αυτό το μήκος το είχε μόνο στον πρώτο της γάμο, πιστεύοντας ότι αυτό σημαίνει ότι τότε ήταν πιο χαρούμενη. Θέλοντας να είναι χαρούμενη, ο Λάρι λέει στην Τζόαν να περάσει την Αιωνιότητα με τον Λουκ. Όσο ο Λάρι αναρωτιέται τι θα κάνει στη συνέχεια, η Άννα του λέει ότι δεν διάλεξε ποτέ μία Αιωνιότητα επειδή κατάλαβε ότι ήταν πιο χαρούμενη όταν βοηθούσε τους άλλους. Όσο περνούσαν τα χρόνια το πάθος της μειωνόταν, αλλά ευχαριστεί τον Λάρι που την βοήθησε να ανανεωθεί.

Η Τζόαν και ο Λουκ ξεκινούν χαρούμενοι την Αιωνιότητα του στα βουνά, αλλά όσο περνάει ο καιρός, η Τζόαν αρχίζει να μην είναι ικανοποιημένη και επισκέπτεται συχνά τα Αρχεία, ώστε να ξαναζήσει τις αναμνήσιες της με τον Λάρι. Συνεισητοποιεί ότι όλες οι μικρές στιγμές της με τον Λάρι έχουν μεγαλύτερη σημασία για αυτήν από τον νεανικό έρωτα που δεν είχε το βάρος της απώλειας που είχε με τον Λουκ. Όταν η Τζόαν αποφασίζει ότι τελικά θέλει να περάσει την Αιωνιότητα με τον Λάρι, ο Λουκ προσπαθεί να την αλλάξει γνώμη, από φόβο ότι θα χαθεί στο Κενό. Κλείνουν τον κύκλο της σχέσης τους και μαζί θρηνούν για τις ζωές που δεν έζησαν. Ο Λουκ συμφωνεί να λειτουργήσει ως δόλωμα, επιτρέποντας στην Τζόαν να περάσει από τα Αρχεία για να φύγει από αυτήν την Αιωνιότητα. Αντιμετωπίζει δύσκολες αναμνήσεις του δικού της παρελθόντος πριν βρει τον δρόμο πίσω για την Διασταύρωση.

Στην Διαστάυρωση, η Τζόαν κρύβεται με την βοήθεια του Ράιαν και της Άννα και βρίσκει τον Λάρι. Ανακαλύπτουν ότι ο Λάρι παρέμεινε στην Διασταύρωση, πιάνοντας δουλειά ως μπάρμαν (την οποία προηγουμένως είχε ο Λουκ) και ότι αρνείται να περάσει μία αιωνιότητα χωρίς της Τζόαν. Ο Λάρι και η Τζόαν επανενώνονται και πηγαίνουν σε μία  ακυρωμένη Αιωνιότητα που μοιάζει με την ζωή τους στη Γη.

## Ηθοποιοί και χαρακτήρες
* Μάιλς Τέλερ ως Λάρι Κάτλερ, ο άντρας μαζί με τον οποίο η Τζόαν έχτισε τη ζωή της
** Μπάρι Πρίμους ως ηλικιωμένος Λάρι Κάτλερ
* Ελίζαμπεθ Όλσεν ως Τζόαν, η γυναίκα που αγαπούν ο Λάρι και ο Λουκ
** Μπέτι Μπάκλεϊ ως ηλικιωμένη Τζόαν 
* Κάλουμ Τέρνερ ως Λουκ, ο πρώτος σύζυγος της Τζόαν, που πέθανε στον Πόλεμο της Κορέας
* Ντα 'Βάιν Τζόι Ράντολφ ως Άννα, συντονίστρια της ζωής μετά θάνατον του Λάρι
* Τζον Έρλι ως Ράιαν, συντονιστής της ζωής μετά θάνατον της Τζόαν
* Όλγκα Μερεντίζ ως Κάρεν

## Παραγωγή
Το σενάριο του Πατ Κουνάνε για το *Για Πάντα;* ψηφίστηκε στην έρευνα The Black List ως ένα από τα πιο δημοφιλή σενάρια που δεν έχουν παραχθεί το 2022. Τον Μάρτιο του 2024, ο Ντέιβιντ Φρέιν προσλήφθηκε για να σκηνοθετήσει την ταινία για την A24 με τους Ελίζαμπεθ Όλσεν, Μάιλς Τέλερ και Κάλουμ Τέρνερ να υπογράφουν για να πρωταγωνιστήσουν. Στα τέλη Μαΐου, η Ντα 'Βάιν Τζόι Ράντολφ προσθέθηκε στο καστ. Τον Ιούνιο, ο Τζον Έρλι και η Όλγκα Μερεντίζ προσθέθηκαν στο καστ. Ο Ντέιβιντ Φλέμινγκ συνέθεσε την μουσική.

Τα γυρίσματα ξεκίνησαν στις 24 Μαΐου 2024 στο Βανκούβερ και ολοκληρώθηκαν στις 5 Ιουλίου.

## Κυκλοφορία
Το *Για Πάντα;* έκανε πρεμιέρα στο Διεθνές Φεστιβάλ Κινηματογράφου του Τορόντο του 2025 στις 7 Σεπτεμβρίου 2025, και είναι προγραμματισμένο να κυκλοφορήσει στους κινηματογράφους σε εθνικό επίπεδο στις Ηνωμένες Πολιτείες στις 26 Νοεμβρίου 2025.

Έκλεισε το 61ο Διεθνές Φεστιβάλ Κινηματογράφου Σικάγου στις 26 Οκτωβρίου 2025.

Προβλήθηκε στο τμήμα Icon στο Διεθνές Φεστιβάλ Κινηματογράφου Στοκχόλμης του 2025 στις 9 Νοεμβρίου 2025.

## Υποδοχή
Στην σελίδα συλλογής κριτικών Rotten Tomatoes, το 83% από 41 κριτικούς είναι θετικοί.. Η σελίδα συλλογής κριτικών Metacritic, απένειμε ένα σκορ 65% βασισμένο σε 15 κριτικές, με την ένδειξη «γενικά ευνοϊκές κριτικές».

Ο Πατ Χάμοντ του *Deadline* επαίνεσε τα "φωτεινά και διασκεδαστικά σκηνικά" της ταινίας και "την λαμπερή πολύχρωμη κινηματογράφηση", αλλά ένιωσε ότι θα μπορούσε η πλοκή να είναι "λίγο πιο σφιχτή", γράφοντας ότι ένιωσε "το μεσαίο μέρος της ταινίας να κρατάει μία αιωνιότητα."

## Παραπομπές


## Εξωτερικοί σύνδεσμοι

* 
* 

 
Κατηγορία:Ταινίες του 2025
Κατηγορία:Αμερικανικές ταινίες της δεκαετίας 2020
Κατηγορία:Αμερικανικές ρομαντικές κωμικές ταινίες
Κατηγορία:Αγγλόφωνες ταινίες
Κατηγορία:Ταινίες παραγωγής A24